ÅRSPLAN   
HOVETTUNET BARNEHAGE   
DEL 1 (GENERELL DEL)

2024/2025



**Barnehageåret 2024/25.**

**Velkommen til nytt barnehageår!**

Denne delen av årsplanen (del 1) inneholder generell info om barnehagen, del 2 inneholder planer. Planleggingen av høsthalvåret vil bl.a. foregå på planleggingsdagen fredag 16. august.

Del 2 trenger en godkjenning av SU (samarbeidsutvalget) før den er klar.

Årsplanen er et arbeidsredskap for personalet og dokumenterer barnehagens valg og begrunnelser. Den gir også informasjon om barnehagens pedagogiske arbeid til andre samarbeidsparter.

I tillegg til årsplanen vil det også foreligge andre typer planer, som aktivitetsplaner og temaplaner.

Temaplaner, aktivitetsplaner og månedsbrev legges på hjemmesiden.

Foreldretilgang til barnehagens hjemmeside vil være tilgjengelig når mailadresse og mobilnummer er registrert.

Dere vil motta påloggingsinfo fra barnehagen. Hjemmesidens adresse er: **hovettunet.barnehage.no**

**Vi ber dere være innom hjemmesiden jevnlig. Der finnes også en kommunikasjonsdel (meldinger) som brukes til beskjeder mellom hjem og barnehage. Vi ber dere også benytte telefon, f.eks. ved henvendelser som krever raskt svar og ved sensitiv info og spørsmål.**

Vennligst gi beskjed til barnehagen ved endring av adresse/ mailadresse, mobilnummer o.l.

Jmf. personopplysningsloven innhenter og oppbevarer barnehagen kun opplysninger om barn og foresatte som det er behov for. Alle opplysninger er passord-beskyttet eller oppbevares nedlåst. Når barnet slutter i barnehagen slettes info.

Det er også klare regler for fotografering. **Ved arrangementer i barnehagen vil det IKKE være lov for foresatte å filme eller fotografere. Det er kun tillatt å fotografere og filme eget barn.**

Faktura for barnehagebetaling vil dere finne i nettbanken eller på epost. Vi ber de som ikke har mottatt denne å melde fra til barnehagen. Vær oppmerksom på at man betaler plassen på forskudd (mnd før, august skal være betalt i juli).

Foreldrebetaling for 100 % plass er pr.d.d.: kr. 2000 + kr. 450 i kostpenger. Det gis 30 % søskenmoderasjon for barn nr 2 og for barn nr 3 (i samme familie) er plassen gratis.

Det er mulig å søke om redusert barnehagebetaling via Porsgrunn kommune. Søknad for dette finnes på kommunens hjemmeside.

Vi ønsker alle et fint barnehageår!

Med vennlig hilsen

Heidi Stenehjem

Daglig leder

Epost: [leder@hovettunet.no](mailto:leder@hovettunet.no)

Tlf. 35562270, tast 1 (8.00 – 15.30)

**KONTAKTINFO HOVETTUNET BARNEHAGE**

Epost styrer: [leder@hovettunet.no](mailto:leder@hovettunet.no)

Hjemmeside: hovettunet.barnehage.no

Telefonnummer basene:

Heidi Stenehjem, daglig leder: 35 56 22 70, tastevalg 1

Barbro Andersen (stedfortreder)

Gul base: 35 56 22 70, tastevalg 2

Blå base: 35 56 22 70, tastevalg 3

Grønn base: 35 56 22 70, tastevalg 4

**STYRET VED HOVETTUNET BARNEHAGE velges på årsmøtet (våren) for 2 år.**

|  |  |
| --- | --- |
| Rep for foreldrene/ leder | Martin Bjørnødegård, leder (gjenvalgt 2023) |
| Rep for foreldrene | Preben Reiss (gjenvalgt 2024) |
| Vararep for foreldrene | Elin Fidjeland Lervik (valgt 2023) |
| Vararep for foreldrene | Marit Irene Tømmerek (valgt 2023) |
| Rep for de ansatte | Torunn Engh Bøe (gjenvalgt-2023) |
| Rep for de ansatte | Anders Kornstad Hansen (valgt -2023) |
| Vararep for de ansatte | Barbro Andersen (valgt 2023) |
| Vararep for de ansatte | Kjersti Sundseth (valgt -2024) |

**Samarbeidsutvalget, valgt 2021/22: velges nytt på første foreldremøte på høsten.**

|  |  |
| --- | --- |
| Bente W Lillevold | Foreldrerep/ leder |
| Marit Tømmerek | Foreldrerep |
| Anders Rasmussen | Foreldrerep. |
| Barbro Andersen | Bhg-rep (ped) |
| Torild V Johnsen | Bhg-rep (fagarb) |
| Kjersti Sundseth | Bhg-rep (fagarb) |

Det er det sittende samarbeidsutvalget (høsten før nyvalg) som godkjenner årsplanen. Nytt SU velges på første foreldremøte ved nytt barnehageår. Det velges 1 forelder fra hver base.

**BARNEHAGENS VISJON**

**Trygghet**

**Omsorg**

**Respekt**

Alle barn i vår barnehage skal bli møtt med stabile, omsorgsfulle, engasjerte og tilstedeværende voksne. Omsorg er en forutsetning for trygghet, trivsel, og for utvikling av empati og nestekjærlighet.

Det er med på å skape trygge, undrende og robuste barn.

Her skal det være rom for ulikheter og alle skal føle at «her er det trygt å være meg».

Alle skal føle seg inkludert i felleskapet, og felleskapet skal gi rom for medvirkning og utvikling av selvstendighet. Samtidig som man må ta hensyn til andre.

Vi skal ha fokus på hvordan vi kan lære av hverandre og fremme nysgjerrighet og undring over likheter og forskjeller. Det betyr ikke nødvendigvis at du er enig i det som blir sagt eller gjort. Men man må akseptere at andre tenker ulikt, og viser respekt for det, og møte det med humor og velvilje.

Respekt for oss handler om å ha positive holdninger til hverandre og miljøet rundt oss.

**Barnehagens eget satsningsområde – Natur, kropp og bevegelse.**

I Hovettunet barnehage opplever barna naturen rett på utsiden av barnehagen.

Vi er så heldig å ha et fint skogsområde med grillhytte rett utenfor gjerdet.

Her er det en liten skog, som består av ulendt terreng, leirplass, en liten akebakke, fotballbane/skøytebane.

På vår/sommer/høst har vi opparbeidet en liten kjøkkenhage.

Området er daglig i bruk av små grupper barn.

Barnehagen ligger også i et område nær skog, sjø og varierte naturområder.

Vi har grupper på tur i nærmiljøet. Hvor turene legges og hva turene inneholder, kan være svært ulikt. Turen blir ofte til mens man går, og ut fra hva barna er interessert i underveis.

Her skal det være rom for nysgjerrighet og undring. Barn og voksne deler naturopplevelser. Det er viktig å gi rom for «opplevelsesfellesskapet», som gir grunnlag for fine og læringsrike samtaler.

Naturen er en kilde til utvikling og fantasi, lek og sosialt samvær. Naturen er konkret og barna kan ta og føle på det meste.

Naturen som lekearena er et sted hvor alle barn får egne utfordringer. De består i utfordringer de ikke møter ellers i barnehagen. De får stimulert alle sine sanser i et miljø som hele tiden er i forandring.

Variert fysisk aktivitet inne og ute er av stor betydning for utviklingen av motoriske ferdigheter og kroppsbeherskelse. Barn er kroppslige aktive og utrykker seg gjennom kroppen. Barn tar kontakt med andre barn gjennom kroppslige signaler og aktiviteter. Dette er viktig for utviklingen av sosial kompetanse.

Godt kosthold og veksling mellom aktivitet og hvile er av betydning for å utvikle en sunn kropp.

Barnehagen skal bidra til at barna:

* Opplever glede, trivsel og mestring ved allsidig bevegelseserfaringer inne og ute, året rundt.
* Videreutvikle motoriske ferdigheter, kroppsbeherskelse, koordinasjon og fysiske egenskaper.
* Få positive erfaringer og opplevelser i naturen til ulike årstider.
* Utvikle gode vaner for hygiene og et variertkosthold.
* Lærer å ta vare på naturen og utvikle respekt for den «bærekraftig utvikling».

Satsningsområdet gjelder alle aldersgrupper, og det blir tilrettelagt ut fra alder og modenhet.

Gjennom planene våre skapes det progresjon.

**LOVVERK/ VEDTEKTER**

BARNEHAGENS OVERORDNEDE MÅL

Jmfr. Barnehageloven, formålsparagrafen.

«Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.»

|  |
| --- |
|  |

BARNEHAGENS EGNE MÅL

Jmfr. Barnehagens vedtekter.

Barnehagen skal gi tilbud om barnehageplass under trygge og utviklende forhold.

I barnehagens virksomhet skal det leggs vekt på toleranse og respekt for de ulike livssyn som er representert blant foreldrene.

Barnehagen skal hjelpe til med å gi barna en oppdragelse i samsvar med allmennmenneskelige etiske idealer.



Inndeling av barnegruppene

Barnehagens avdelinger kalles baser. Barna har faste baser, med faste voksne.

I løpet av dagen blir barna delt inn i grupper etter alder og modenhet.

Basene er inndelt etter aldersgrupper.

Gul base: 1-2 åringer.

Grønn base: 2-3 åringer.

Blå base: 4-5 åringer.

Året før skolestart har 5 åringen førskolegruppe. De kaller seg «Førskolegruppa».

Vi har et godt samarbeid på tvers av basene. Alle barn og voksne kjenner hverandre.

Vi besøker hverandre på basene, og samarbeider i forhold til turer, ulike aktiviteter, temaarbeid og felles arrangement.

Personalinndeling:

|  |  |  |
| --- | --- | --- |
| Gul base  1-2 åringer | Grønn base  2-3 åringer | Blå base  4-5 åringer |
| Barbro – ped.leder 100 %  Ny barnehagelærer 1.11 100% | Anders – ped.leder 100 %  Martine – ped.leder 100 % | Evgeniya – ped.leder 100 %  Lene – ped.leder 100 % |
| Kjersti – fagarbeider 100 %  Hilde – fagarbeider 100 %  Danica – fagarbeider 100 % | Torild – fagarbeider 100%  Marlin – fagarbeider 100% | Torunn – fagarbeider 80 %  Siri – fagarbeider 50 %  Nora – 30 % ex.ress +  20 % for Torunn. |

Barnehagen har vaktmester i 10 % stilling: Vidar Fosstvedt.

Den daglige kontakten med informasjon om dagen, kan dere ta med de voksne på basen.

Dersom det er saker utover den daglige informasjonen, kan dere ta det med pedagogene på basen. De har ansvaret for foreldresamtaler og hovedansvar for oppfølging av barna.

**DAGSRYTMEN**

|  |  |
| --- | --- |
| KL.7.00 | Barnehagen åpner |
| KL.7.00 – 8.00 | Frokost, tilbud til barn som kommer tidlig. |
| KL.7.00 – 9.00 | Lek/aktiviteter inne på basen |
| KL. 9/ 9.30 – 10.30 | Aktiviteter i grupper, ute eller inne |
| KL. 10.00 (Gul) 10.30 (Grønn/Blå) | 1.måltid |
| KL. 11.30 | Lek/aktiviteter ute |
| KL. 13.00 | Rydding, forberedelser til måltid |
| KL. 13.15 (Gul) 13.45 (Grønn/Blå) | 2.måltid |
| KL. 14.30 – 16.45 | Lek/aktiviteter inne/ute |
| KL. 16.45 | Barnehagen stenger |

I tidsrommet fra kl. 9.00 til 13.30 vil alle tilrettelagte aktiviteter foregå, og vi ønsker at barna skal leveres innen kl. 9.00 hver dag.

Vennligst gi barnehagen beskjed dersom dere har avtaler som gjør at dere må komme senere.

Måltider – organisering og tilbud.

Det serveres 2 brødmåltider i barnehagen og tilbud om frukt og grønt (lunsj og ettermiddagsmat).

Barnehagen serverer lettmelk og vann som drikke.

Til ettermiddagsmaten/ måltid 2, tilbyr barnehagen knekkebrød med ulikt pålegg, melk/ vann. I tillegg til dette får barna frukt og grønnsaker oppskåret i biter.

Ett- og toåringene tilbys brød istedenfor knekkebrød. De små som skal ha grøt, får tilbud om dette. Innimellom tilbyr vi barna enkle varmretter Det vil variere hva gruppene lager og hvor dette lages, inne på kjøkkenet, i grillhytta eller ved bålet på tur.

Barnehagen har ikke kjøkkenfasiliteter til å lage varmmat til alle barna samtidig, og prioriterer heller ikke dette.

Frokost må barna ha med seg selv. Frokostspising i barnehagen er et tilbud til de som er tidlig i barnehagen og ikke rekker å spise hjemme. Frokosten avvikles mellom **kl.7.00 og 8.00.**



Ansvarsgrupper – foreldrearrangementer

I vedtektene våre står det at alle foreldre skal delta i en av arrangement i løpet av et barnehageår.

Foreldrene plikter til å delta på dugnader og forfallent arbeid i barnehagen. Vi har en egen foreldregruppe som har ansvar for å sette i gang dugnad ut fra ønsker fra barnehagen. Dugnadsansvarlig eller barnehagen tar kontakt ved behov.

Foreldre som sitter i styret er fritatt fra dugnadsarbeid, men skal delta på arrangementskomiteene.

Ansvarsgrupper:

**Understreket navn har ansvar for innkallelse til møte i komiteen.**

**Alle på gruppen må delta.**

|  |  |  |
| --- | --- | --- |
| Ansvar for høstfest (sept) | Ansvar Barnas dag (mai) | Ansvar sommerfest (juni) |
| **JENNY OG EMILY**    Tobias  Sondre  Ask  Josefine  Ingeborg  Elise og Håkon  Alfred  Lukas  Mathias  Nora A. B.  Aliyar  Håvard  Theodor W | **NOVA OG ARYA**  Pelle  Colin og Camillo  Jonas og Aksel  Liana  Saga – Elise  Victor  Gaute  Amalie  Frida  Andreas  Lasse  Filip  Liam J.L  Marit  Liam S | **ALVILDE OG BO**  Ketsia, Njål og Linn  Jon  Neshlihan  Nicoline  Eliah  Naomi  Emma  Theron  Selma  Brage  Theodor W. L.  Emil Andreas  Nora M  Eline  Amalie F.K |



**ÅRSKALENDER**

|  |  |
| --- | --- |
| **MÅNED** | **INNHOLD** |
| August 2024 | * Oppstart for nye barn 1/8 * Begynnersamtaler nye barn (fortløpende) * Planleggingsdag fredag16/8-24, stengt bhg |
| September 2024 | * Møte i SU, godkjenning av årsplan i løpet av sept * Høst-fest planlegges av foreldrene/SU |
| Oktober 2024 | * Foreldremøte * Høstferieuke, uke 41, meld fra dersom barnet har ferie/fri |
| November 2024 | * Foreldresamtale 1 * Planleggingsdag fredag 1/11-24 |
| Desember 2024 | * Luciafeiring: fredag 13/12 i bhg, en gruppe til Mule sykehjem, foreldrene inviteres til Luciafeiring. * Uke 50, meld fra dersom barnet skal ha juleferie/fri * Julevandring for førskolegruppa, i Stridsklev kirke * Nissefest i barnehagen for barna, onsdag 18/12 |
| Januar 2025 | * Planleggingsdag mandag 27/1-25, stengt bhg |
| Februar 2025 | * Vinterferieuke, uke 8, meld fra dersom barnet har ferie * Fastelaven og fargefest |
| Mars 2025 | * Foreldresamtale 2, frivillig, meld fra om du ønsker |
| April 2025 | * Påskefrokost fredag 11/4 * Påskeferie, uke 16, meld fra dersom barnet har ferie/fri (onsdag før skjærtorsdag, bhg stenger 12.00) * Planleggingsdag tirsdag 22/4-25 (etter påske) stengt * Årsmøte og foreldremøte (april/ mai) |
| Mai 2025 | * Før-17.mai-feiring i bhg. (Besøk på Mule) * Overgangsrutiner bhg – skole * Barnas Dag deltagelse, planlegges av foreldrene, SU og personalet. * Komite planlegger sommerfest * Planleggingsdag fredag 30/5-25, stengt bhg |
| Juni 2025 | * Aktiviteter: Natur/ aktivitetsdag, jordbærfest * Avslutning for førskolegruppa * Sommerfest for alle, foreldre/SU/personalet planlegger * Sommerferie |

**Barnehagen har 5 planleggingsdager pr. barnehageår.**

**Spesielle dager for barna:**

Natur- og aktivitetsdag med fysiske aktiviteter, natur og friluft som tema.

Jordbærfest

Nissefest

Lucia

**Spesielle arrangementer for barn og foreldre:**

Høstfest

Lucia

Påskefrokost

Barnas dag

Sommerfest